《红德城元夕》
明代·孟洋

清平驿里过元宵，尊酒盘蔬未寂寥。灯火忽疑烽火至，春风仍似朔风骄。

月临汉节千山静，霜入胡笳独戍遥。想是大酺通海内，边城歌舞荷清朝。

作者简介：（1483—1534）明汝宁府信阳人，字望之，一字有涯。弘治十八年进士。授行人，进御史，以论张璁、桂萼事谪桂林教授。后官至大理寺卿。有《孟有涯集》。